Istana Kota Barquq

**Istana Kota Barquq** (), juga dikenali sebagai **Kafilahkhanah****Yunis al-Nuruzi** atau ringkasnya **Khan Yunis**, ialah kafilahkhanah dan masjid berkubu era Mamluk, dan monumen bersejarah yang menjadi eponim bagi Khan Yunis di Genting Gaza. Ia merupakan salah satu kubu Mamluk yang paling penting dikawasan Palestin. Istana kota ini terletak  dari sempadan antara Mesir dan Genitng Gaza, di sepanjang jalan bersejarah dari Kaherah ke Damsyik yang dikenali sebagai Via Maris. Bandar di Palestin, Khan Yunis dinamakan sempena tapak tersebut. Ia telah rosak semasa perang Israel–Hamas.

## Sejarah istana kota

### Pembinaan dan nama
Tulisan Arab terkemuka di atas pintu masuk menyatakan bahawa bangunan itu dibina pada 1387–1388 oleh  (  ), seorang pegawai tinggi (dawadar) sultan Mamluk, Sultan Barquq. Kedua-dua Yunus dan Barquq dinamakan dalam tiga tulisan Arab di atas pintu masuk utama bangunan, dan dua nama umum bangunan itu - Istana Barquq dan Khan Yunis - dengan itu dianggap berasal dari nama mereka. Yang lain mendakwa bahawa nama itu juga merujuk kepada nabi Yunus (juga disebut Yunis dalam bahasa Arab). Perkataan *istana kota* dalam nama itu adalah terjemahan daripada perkataan Arab , bermaksud bangunan berkubu, manakala *khan* atau khanah merujuk kepada penggunaan utama awalnya sebagai tempat untuk pedagang mengembara. Nama Khan Yunis kemudiannya diterima pakai oleh bandar yang berkembang di sekitar bangunan itu.

### Zaman Mamluk dan Usmaniyah
Ia dibina sebagai kafilahkhanah untuk berfungsi sebagai pusat di pertengahan jalan antara Damsyik dan Kaherah, dua bandar terbesar di Kesultanan Mamluk, untuk melindungi kafilah saudagar, jemaah haji dan pengembara. Khanah tersebut juga berfungsi sebagai persinggahan bagi kurier *barid*, rangkaian pos Mamluk di Palestin dan Syria.

Semasa abad ke-17 dan ke-18, Usmaniyah menugaskan Kawalan Asapi yang berkait dengan Kota Kaherah untuk menjaga kubu itu.

### Zaman moden
Dimitri Baramki menulis kajian mengenai bangunan yang bertajuk "Laporan tentang Khan Yunus" pada tahun 1930-an, yang diadakan di arkib Muzium Arkeologi Palestin (kini Muzium Arkeologi Rockefeller). 

Menjelang pertengahan abad ke-20, kebanyakan bangunan itu telah runtuh, tetapi muka depan hadapan, pintu masuk dan masjid dengan menaranya masih berdiri. 

Semasa pencerobohan Israel ke atas Genting Gaza, ratusan tapak bersejarah telah rosak atau musnah. Sifat konflik yang berterusan menyukarkan untuk melawat tapak dan menilai kerosakan dan pada Januari 2024 status tapak tidak diketahui; bulan berikutnya *Majalah +972* melaporkan bahawa Istana Kota Barquq telah rosak bilamana kawasan itu diserang. Laman berita Israel Ynet juga melaporkan kerosakan pada istana kota tersebut. Pusat bersejarah Khan Yunis menjadi sasaran yang lebih teruk berbanding konflik sebelumnya, dan akibatnya kerosakan yang ketara telah berlaku pada tapak bersejarah termasuk Istana Kota Barquq. UNESCO sedang menilai kesan konflik ke atas tapak warisan budaya menggunakan analisis jauh; mereka memasukkan Istana Kota Barquq di antara 64 tapak dengan kerosakan yang disahkan pada 22 Julai 2024.

## Kawasan

Istana kota ini pada mulanya berbentuk empat segi, dengan sisi berukuran kira-kira  dan meliputi kawasan seluas . Setiap sudut mempunyai menara bulat. Pintu masuk utama berada di muka depan menghadap ke barat laut. 

Istana ini terdiri daripada dua tingkat dan sebuah masjid untuk solat. 

## Galeri

Fail:Barquq_Castle_door,_also_known_as_the_Yunus_al-Nûrûzi_Caravansary,_or_simply_Khan_Yunis.jpg|alt=The entrance on the south-east façade with an inscription above| Pintu masuk di muka hadapan tenggara dengan tulisan di atas
Fail:Barquq_castle_exterior,_2016.jpg|alt=The south-east façade viewed from the south| Muka hadapan tenggara dilihat dari selatan
Fail:Barquq_castle_interior_1.jpg
Fail:Barquq_castle_interior.jpg
Fail:Yunus_al-Nûrûzi_Caravansary,_2016.jpg
Fail:Barquq_Castle_(Harat_el_Qala)_in_Khan_Yunis_1-2,500_,1940_(cropped).jpg|alt=Survey of Palestine map, 1940, showing "Harat el Qala" ('Castle Quarter')| Tinjauan peta Palestin, 1940, menunjukkan "Harat el Qala" ('Sukuan Istana Kota')


## Lihat juga

* Pemusnahan warisan budaya semasa pencerobohan Israel ke atas Genting Gaza

## Rujukan

### Petikan

### Bibliografi

* 
* 
* 
* 
* 
* 
* 

## Pautan luar

*